Det skabte store overskrifter og stor debat, da en rapport udarbejdet for ligestillingsminister Karen Ellemann for nylig konkluderede, at kvinder er mere voldelige i parforhold end mænd.

Rapportens påstande er også begyndt at dukke op i den offentlige debat og i behandler- og uddannelseskredse.

Problemet var bare, at påstanden, at kvinder skulle være mere voldelige i parforhold end mænd, er misvisende. Derfor vil vi i Det Nationale Voldsobservatorium, som er et forum af forskere og praktikere, der alle arbejder med kønsrelateret vold, gerne korrigere de forkerte påstande.